# Ljubljanska nadbiskupija

Grb Ljubljanske nadbiskupije
**Ljubljanska nadbiskupija** (slovenski: *Nadškofija Ljubljana*, latinski: *Archiodioecesis Labacensis*) katolička je nadbiskupija sa središtem u Ljubljani.

## Historija

Od 811. godine teritorij ljubljanske nadbiskupije bio je dio Akvilejske patrijaršije. Car Fridrik III. osnovao je 6. decembra 1461. biskupiju *Laibach*, koju je šest mjeseci kasnije (6. septembra 1462.) potvrdio papa Pio II. Nekoliko dana kasnije biskupija se izdvojila iz Akvilejske patrijaršije i izravno podvrgnuta Svetoj Stolici. 3. marta 1787. postala je nadbiskupija i metropolija, koja je ostala sve do 1807. godine, kada je iz političkih razloga degradirana u biskupiju.

Nacistički progon Crkve u Sloveniji bio je sličan onome koji se dogodio u Poljskoj. U roku od šest tjedana od nacističke okupacije (v. *Adriatisches Küstenland*), samo između 100 i 831 svećenika mariborske biskupije i dio ljubljanske biskupije ostalo slobodno. Klerici su bili progonjeni i slani u koncentracijskee logore, a svećenićki redovi su im oduzeti.

Biskupiju je papa Ivan XXIII. ponovno podigao u nadbiskupiju (22. decembar 1961.), a u metropoliju papa Pavao VI (22. novembar 1968.).

Danas nadbiskupija ima dvije biskupije, kopersku (od 1977) i novomeštansku (od 2006). Ona je glavna biskupija u Sloveniji, a bivši nadbiskup, Franc Rode, bio je prefekt Kongregacije za institute posvećenog života i društva apostolskog života i imenovan kardinalom. Glavna crkva nadbijskupije i sjedište nadbiskupa je Katedrala sv. Nikole u Ljubljani, a u sastav nadbiskupije su i manje bazilike u Brezju i Stičnoj.

Nabiskupa Stresa je imenovao papa Benedikt XVI. 2009. godine. Nakon četiri godine podnio je ostavku (juli 2013.) zbog umiješanosti u financijsku propast mariborske nadbiskupije. Njegovog nasljednika Staneta Zore je imenovao papa Franjo.

## Redoslijed ljubljanskih biskupa

* Sigismund von Lamberg (od 1463. do 1488.), prvi biskup Ljubljane
* Christophorus Rauber (1488–1536)
* Franz Kazianer (1536–1543)
* Urban Textor (1543–1558)
* Peter von Seebach (1558– 1568)
* Konrad Adam Glušič (1571–1578)
* Baltazar Radlič (1579.)
* Joannes Tautscher (1580–1597)
* Thomas Chrön (1597–1630)
* Rinaldo Scarlicchio (1630–1640)
* Otto von Puchheim (1641–1664)
* Giuseppe Rabatta (1664–1683)
* Sigismund von Herberstein (1683–1701)
* Franz Ferdinand von Khünburg (1701–1710), nadbiskup Praga
* Franz Karl Kaunitz (1710–1717)
* Wilhelm von Leslie (1718–1727)
* Sigmund Felix von Schrattenbach (1727–1742)
* Ernest Attems (1742–1757)
* Leopold Petazzi de Castel Nuovo (1760–1772)
* Karl J. Herberstein (1772–1787)
* Michael Brigido (1787–1807), biskup Spiša, prvi nadbiskup Ljubljane
* Anton Kautschitz (1807–1814), biskup Ljubljane (degradiran)
* Augustin Gruber (1815–1823), nadbiskup Salzburga
* Anton Alois Wolf (1824–1859)
* Bartholomäus Widmer (1860–1875)
* Janez Pogačar (1875–1884)
* Jakob Missia (1884–1898), nadbiskup Gorice
* Anton Bonaventura Jeglič (1898–1930)
* Gregorij Rožman (1930–1959)
* Anton Vovk (1959–1963), nadbiskup Ljubljane
* Jožef Pogačnik (1964–1980)
* Alojzij Šuštar (1980–1997)
* Franc Rode (1997–2004)
* Alojz Uran (2004–2009)
* Anton Stres (2009–2013)
* Stane Zore (2014 – danas)

## Vanjske veze

* Zvanična stranica Ljubljanske biskupije

## Napomene

## Reference

## Bibliografija